Camilla Borsotti

Camilla Borsotti (s. 2. helmikuuta 1988) on italialainen alppihiihtäjä, joka edustaa C.S. Carabinieri -seuraa.

Euroopan nuorten olympiafestivaaleilla vuonna 2005 Borsotti saavutti kultaa supersuurpujottelussa ja hopeaa sekä pujottelussa että suurpujottelussa. Nuorten MM-kilpailuissa 2006 Borsotti laski hopealle supersuurpujottelussa.

Alppihiihdon maailmancupissa Borsotti kilpaili ensimmäisen kerran Lienzn pujottelussa joulukuussa 2005. Ensimmäiset maailmancupin pisteensä hän saavutti Reiteralmin superalppiyhdistetyssä joulukuussa 2006 oltuaan 27:s. Kymmenen parhaan joukkoon hän sijoittui ensimmäisen kerran Sankt Antonin superalppiyhdistetyssä joulukuussa 2007 oltuaan seitsemäs. Toisen kerran hän saavutti seitsemännen sijan Tarvisiossa maaliskuussa 2011.

Lähteet 

Italialaiset alppihiihtäjät
Vuonna 1988 syntyneet
Elävät henkilöt